CELEX: 62014TN0129
Language: sl
Date: 2014-02-21 00:00:00
Title: Zadeva T-129/14 P: Pritožba, ki so jo 21. februarja 2014 vložili Carlos Andres in 150 drugih pritožnikov zoper sodbo, ki jo je 11. decembra 2013 izdalo Sodišče za uslužbence v zadevi F-15/10, Andres in drugi proti ECB

26.5.2014   
            
            
               SL
            
            
               Uradni list Evropske unije
            
            
               C 159/27
            
         Pritožba, ki so jo 21. februarja 2014 vložili Carlos Andres in 150 drugih pritožnikov zoper sodbo, ki jo je 11. decembra 2013 izdalo Sodišče za uslužbence v zadevi F-15/10, Andres in drugi proti ECB
   (Zadeva T-129/14 P)
   2014/C 159/38
   Jezik postopka: francoščina
   
      Stranke
   
   
      Pritožniki: Carlos Andres (Frankfurt na Majni, Nemčija) in 150 drugih pritožnikov (zastopnik: L. Levi, odvetnik)
   
      Druga stranka v postopku: Evropska centralna banka (ECB)
   
      Predlogi
   
   Pritožniki Splošnemu sodišču predlagajo, naj:
   
               —
            
            
               razveljavi sodbo Sodišča za uslužbence Evropske unije z dne 11. decembra 2013 v zadevi F-15/10;
            
         
               —
            
            
               posledično ugodi predlogom, ki so jih pritožniki podali na prvi stopnji, in tako
               
                           —
                        
                        
                           razglasi za nične plačilne listi za junij 2009 v delu, v katerem ti za pritožnice pomenijo začetek izvajanja reforme pokojninskega sistema, ki jo je Svet ECB sprejel 4. maja 2009, enako tudi vsi poznejši in bodoči plačilni listi;
                        
                     
                           —
                        
                        
                           razglasi za nične, če je to potrebno, odločbe o zavrnitvi zahtev za notranjo upravno presojo („administrative review“) in ugovorov („grievance procedure“) z dne 28. avgusta in 17. decembra 2009;
                        
                     
                           —
                        
                        
                           zato naj se,
                           
                                       —
                                    
                                    
                                       nasprotni stranki naloži plačilo razlike med plačilom in pokojnino, ki izhaja iz zgoraj omenjenega sklepa Sveta ECB z dne 4. maja 2009, in plačilom in pokojnino ob uporabi prejšnjega pokojninskega sistema; tej razliki pri plačilu in pokojnini je treba prišteti zamudne obresti za obdobje od 15. junija 2009 in, nadalje, od 15. vsak mesec, do popolnega poplačila, pri čemer naj bo ta obrestna mera enaka obrestni meri ECB, povečani za tri odstotne točke,
                                    
                                 
                                       —
                                    
                                    
                                       nasprotni stranki naloži plačilo škode in obresti za škodo, ki izvira iz izgube kupne moči, pri čemer začasno znaša ta škoda, ocenjena na podlagi načela ex aequo et bono, 1 % mesečnega plačila vsake tožeče stranke;
                                    
                                 
                     
                           —
                        
                        
                           ECB naloži plačilo vseh stroškov;
                        
                     
         
               —
            
            
               nasprotni stranki naloži plačilo vseh stroškov na obeh stopnjah.
            
         
      Pritožbeni razlogi in bistvene trditve
   
   V utemeljitev pritožbe pritožnice navajajo osem tožbenih razlogov.
   
               1.
            
            
               Prvi pritožbeni razlog: kršitev člena 6.8 Priloge III Pogojev za zaposlitev, kršitev načel zakonitosti in pravne varnosti in kršitev člena 35(1)(e) Poslovnika Sodišča za uslužbence.
            
         
               2.
            
            
               Drugi pritožbeni razlog: kršitev pristojnosti Nadzornega odbora, kršitev Priloge III Pogojev za zaposlitev in pooblastil Nadzornega odbora in kršitev načela dobrovernosti.
            
         
               3.
            
            
               Tretji pritožbeni razlog: kršitev pravice Sveta zaposlenih in Nadzornega odbora do posvetovanja, kršitev načela dobrovernosti, kršitev členov 45 in 46 Pogojev za zaposlitev, kršitev Protokola o sporazumu o razmerjih med Izvršilnim odborom in Svetom zaposlenih ECB, kršitev Priloge III Pogojev za zaposlitev in pooblastil Nadzornega odbora ter izkrivljanje spisa.
            
         
               4.
            
            
               Četrti pritožbeni razlog: kršitev člena 6.3 Pokojninskega načrta, kršitev nadzora obrazložitve odločbe z dne 4. maja 2009, izkrivljanje spisa in kršitev načela dobrega finančnega upravljanja.
            
         
               5.
            
            
               Peti pritožbeni razlog: kršitev nadzora očitne napake pri presoji in izkrivljanje spisa.
            
         
               6.
            
            
               Šesti pritožbeni razlog: kršitev načela sorazmernosti, kršitev obveznosti obrazložitve, izkrivljanje spisa in kršitev dokaznih elementov.
            
         
               7.
            
            
               Sedmi pritožbeni razlog: neupoštevanje različne narave pogodbenega delovnega razmerja in delovnega razmerja za nedoločen čas, kršitev temeljnih pogojev v zvezi s pogodbenimi razmerji in kršitev Direktive 91/533 (1).
            
         
               8.
            
            
               Osmi tožbeni razlog: kršitev pridobljenih pravic.
            
         
      (1)  Direktiva Sveta z dne 14. oktobra 1991 o obveznosti delodajalca, da zaposlene obvesti o pogojih, ki se nanašajo na pogodbo o zaposlitvi ali delovno razmerje 91/533/EGS (UL L 288, str. 32).